Diari Oficial de la Generalitat Valenciana


Sumari del DOGV 9315, del 07-04-2022 (2022/3056)

Extracte de la Resolució de 28 de març de 2022, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2022, subvencions a organitzacions no governamentals per al desenvolupament (ONGD), per al finançament de projectes i programes de cooperació internacional al desenvolupament a executar en països i poblacions estructuralment empobrits.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3056


Data del document
:   28-03-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

Extracte de la Resolució de 28 de març de 2022, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2022, subvencions a organitzacions no governamentals per al desenvolupament (ONGD), per al finançament de projectes i programes de cooperació internacional al desenvolupament a executar en països i poblacions estructuralment empobrits. [2022/3056]  
  
  
BDNS (identif.): 619259.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/619259  
  
Primer. Entitats beneficiàries  
Podran beneficiar-se d'aquestes subvencions les organitzacions no governamentals per al desenvolupament (ONGD), individualment o en agrupació amb una altra o altres ONGD, que complisquen els requisits recollits en el punt resolutiu cinqué de la convocatòria.  
  
Segon. Objecte  
1. L'objecte de la present convocatòria consisteix a convocar les subvencions, en règim de concurrència competitiva i amb càrrec al pressupost de la Generalitat Valenciana de l'exercici 2022, per al finançament de despeses corrents i d'inversió, de projectes i programes de cooperació internacional al desenvolupament a executar en països i poblacions estructuralment empobrits, destinades a organitzacions no governamentals per al desenvolupament (d'ara en avant, ONGD).  
2. Les actuacions a subvencionar en aquesta convocatòria consistiran en projectes i programes en matèria de cooperació internacional al desenvolupament, en alguna de les següents modalitats:  
a) Modalitat A: programes integrals de caràcter plurianual en matèria de cooperació internacional al desenvolupament a executar en països i poblacions estructuralment empobrits.  
b) Modalitat B: projectes en matèria de cooperació internacional al desenvolupament a executar en països i poblacions estructuralment empobrits  
c) Modalitat C: projectes de cooperació tècnica  
d) Modalitat D: actuacions específiques  
  
Tercer. Bases reguladores  
Les bases per les quals es regeix aquesta convocatòria són les contingudes en l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament (DOGV 9095, 28.05.2021).  
  
Quart. Quantia  
Aquesta convocatòria de subvencions es finançarà amb càrrec a l'aplicació pressupostària 91.10.26.94308.0, línies de subvenció S6556000 i S8359000 i aplicació pressupostària 71.79.60.22355.9, línia de subvenció S2324000 dels pressupostos de la Generalitat per a l'exercici 2022, per un import total de 85.966.725,00 euros, dels quals 38.131.656,00 euros estan destinats a finançar despeses corrents i 8.600.000,00 euros a despeses de capital.  
  
Cinqué. Termini de presentació de sol·licituds  
1. Les sol·licituds es presentaran en el termini de vint dies hàbils, a comptar des de l'endemà de la publicació de l'extracte d'aquesta convocatòria en el Diari Oficial de la Generalitat Valenciana. De conformitat amb l'article 31.1 de la Llei 39/2015, d'1 d'octubre, del procediment administratiu comú de les administracions públiques, la Direcció General de Cooperació Internacional al Desenvolupament prestarà assistència per a la presentació electrònica de les sol·licituds fins a les 15.00 hores de l'últim dia hàbil. L'incompliment de l'esmentat termini donarà lloc a l'exclusió de la convocatòria.  
2. Cada entitat podrà presentar un màxim de tres sol·licituds de manera individual o si alguna d'elles és en agrupació amb altres ONGD. Les entitats que presenten sol·licitud a la modalitat A no podran presentar sol·licitud a la modalitat D.  
  
Sisé. Altres requisits  
1. Sol·licituds: es tramitaran exclusivament de manera telemàtica en la Seu Electrònica de la Generalitat Valenciana. La presentació de la sol·licitud de forma diferent de la telemàtica prevista en aquest apartat determinarà l'exclusió de la convocatòria.  
2. Documentació: la sol·licitud haurà d'anar acompanyada de la documentació preceptiva que es recull en el punt resolutiu nové de la convocatòria i, a l'efecte de valoració de projectes, la documentació del punt resolutiu desé.  
3. Criteris objectius de valoració: en l'avaluació tècnica s'haurà d'obtindre un mínim de 65 punts sobre 100, distribuïts d'acord amb els criteris de valoració, desenvolupats en els annexos I, II i III.  
  
  
València, 28 de març de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.